Չեզ Բոնո

Չեզ Սալվատորե Բոնո  (,  ի ծնե՝ Չեստիտի Սան Բոնո, , ), ամերիկացի ԼԳԲՏ իրավապաշտպան, գրող, դերասան, երաժիշտ,  Սոննի Բոնոյի և Շերի միակ երեխան։ Ծննդյան օրից մինչև 2010 թվականը Չեզ Բոնոն եղել է կին, 2010 թվականին նա սեռափոխության վիրահատություն է արել և դարձել տղամարդ։

Կենսագրություն 
Ծնվել է  1969 թվականին Լոս Անջելեսում։ Նա Սոննի և Շեր փոփ և փոփ ռոք դուետ խմբի  Շերի և Բոնոյի միակ երեխան է։ Բոնոն փոքրիկ երեխայի դերում հաճախ է ելույթներ  ունեցել  ծնողների շոուներում։ Նա ծնվել է աղջիկ, նրան  անվանել են Չեստիտի  Սան Բոնո, այն բանից հետո, երբ Շերը Չեստիտի անունով բիսեքսուալ կնոջ դեր էր խաղում Բոնոյի ստեղծած Chastity ֆիլմում ։

Բոնոն 13 տարեկանում հասկանում է, որ նա այնպիսին չէ, ինչպես բոլորը։ Դրա մասին նա նշել է իր Family Outing գրքում։

Երաժշտական կարիերա 
Բոնոն իր երաժշտական կարիերան սկսել է Ceremony խմբում, որը 1993 թվականին թողարկել է իր միակ Hang Out Your Poetry ալբոմը։ Խմբում նա եղել է վոկակիստ, նվագել է ակուստիկ կիթառ և հարվածային գործիք։

ԼԳԲՏ- ակտիվիստ 
1995 թվականի ապրիլին The Advocate ամսագրին տված  ԼԳԲՏ-ների  հարցազրույցում Բոնոն հայտարարեց, որ ինքը համասեռական աղջիկ է։ 1998 թվականին  Family Outing գրքում մանրամասն ներկայացնում է, որ իր կյանքը նման է  քաղաքական երանգի և թույլ է տալիս իրեն միաժամանակ լինել և լեսբի և կին և  անհատականություն։ Բոնոն գրել է նաև, որ Շերը, որը գեյ խորհրդանիշ էր, իր երեխայի խոստովանությունից մեկ տարի անց  համաձայնել է, որ իր նկարը  լինի The Advocate ամսագրի գլխավոր էջին՝ որպես  լեսբի աղջկա հպարտ մայր։ Այդ օրվանից Շերը դարձավ ԼԳԲՏ համայնքի իրավունքների պաշտպանության հայտնի անդամներից մեկը։

Հոր հետ Բոնոյի հարաբերությունները լարվեցին այն բանից հետո, երբ նա ընտրվեց Կալիֆոռնիա նահանգի կոնգրեսմեն՝ հանրապետական կուսակցությունից։ Իրենց քաղաքական հայացքների բախման պատճառով նրանք այդպես էլ միմյանց հետ չխոսացին մինչև Սոնիի մահը։

Բոնոն աշխատել է The Advocate'' ամսագրում՝ որպես հեղինակ։ Որպես հասարակական գործիչ նա աշխատում էր Մարդու իրավունքների կոմիտեում, նպաստում էր Բիլ Քլինտոնի ԱՄՆ նախագահի պաշտոնում վերաընտրվելուն։ Մեդիայի գծով տնօրեն Է աշխատել Գեյ և լեսբի դաշինք` ընդդեմ զրպարտության կազմակերպությունում։ 2006թ-ին Բոնոն  Celebrity Fit ակումբում եղել է  ռեալիթի շոու հաղորդման ավագ։ Այդ աշխատանքում նրան օգնել է նրա ընկերուհին՝ Ջենիֆեր Էլիան, որը կազմակերպում էր տարատեսակ թրեյնինգներ։

Սեռափոխություն 
2008 թվականի կեսերին  Բոնոն սկսել է հետաքրքրվել սեռափոխության գործընթացով՝ կնոջից  անցում տղամարդու։ 2009 թվականին Բոնի գործակալը հայտարարություն է արել, որ Չեստիտին անունը փոխել է և դրել Չեզ։  Գեյերն և լեսբուհիներն ընդդեմ ստի  և Empowering Spirits Foundation կազմակերպությունները աջակցել են Բոնոյին և նրա կատարած ընտրությունը։ Սեռափոխության իրավաբանական գործընթացը վերջնականապես ավարտվել է 2010 թվականի  մայիսի 8-ին, երբ Կալիֆոռնիայի դատարանը նրան շնորհեց  նոր  անձնագիր։ Չեզ Սալվատորե Բոնո անունը նա ընտրել էր ի պատիվ իր ծնողների։
Բոնոն նկարահանել է Becoming Chaz վավերագրական ֆիլմը, որը պատմում է իր սեռափոխության մասին։  Ֆիլմի պրեմիերան տեղի է ունեցել 2011 թվականին «Սանդենս» կինոփառատոնում։

Ծանոթագրություններ 

 Официальный сайт Чеза Боно 
 
 
 
 
 

20-րդ դարի ամերիկացի երգիչներ
Ամերիկացի տղա երեխա դերասաններ